**Fluturele**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În pădurea de pe deal

Mi-au oprit un loc în stal

Mierlele şi ciocârlia

Ca să le-ascult rapsodia.

În poiană, sub un dud,

Când mă concentram s-aud

Trilurile minunate

S-a apropiat, din spate,

Fluturaşul maroniu

Ce zbura hai-hui, zglobiu.

O coroană de-aripioare

Ce nu încetau să zboare

S-a-nvârtit în jurul meu

De-am crezut că Dumnezeu

Mi-a trimis un înger, semn,

Că am suflet cu însemn.

Într-o joacă-am încercat

Să fac din iarbă un pat

Şi m-am aşezat, încet,

Peste verdele discret.

În şoaptă l-am invitat

La somn pe înaripat.

Însă n-a fost rost de somn

Fiindcă-naripatul domn

Dorea partener de joacă

Într-o zi de vară sacră

(Căci era o sărbătoare

Însemnată-n calendare).

Am întins mâna mea stângă,

Fluturele să-l ajungă

Şi mare mi-a fost mirarea

Când mi-a ascultat chemarea…

Fluturele s-a aşezat

Pe braţul meu ridicat.

Cât am fost de fericită…

În emoţia şoptită,

Raze de lumină-n taină

Cu cuvinte puse-n haină

De mirare şi-ncântare

Ne-au trimis până la soare.

Mâna dreaptă-am ridicat,

Încet am apropiat

Degetul (pe care-am pus

Praf de raze la apus)

De aripile-încordate

De emoţii puse-n spate.

Într-o mângăiere fină

Sufletele cu lumină

Au simţit că sunt legate

Şi-n poaină, amuţite,

Cu priviri-mărgăritare,

Păsări erau spectatoare.

“Fluturaş ce m-ai lăsat

Aripi de ţi-am mângâiat,

Oare, nu eşti tu un înger?”

Acum zbor cu el spre cer…